IZVEDBENA UREDBA KOMISIJE (EU) 2021/1469

z dne 10. septembra 2021

o spremembi Izvedbene uredbe (EU) 2020/2235 glede dodajanja novega vzorca spričevala za proizvode živalskega izvora, ki izvirajo iz Unije, se premikajo v tretjo državo ali na ozemlje in se premikajo nazaj v Unijo po raztovarjanju, skladiščenju in ponovnem natovarjanju v navedeni tretji državi ali na navedenem ozemlju, o spremembi Izvedbene uredbe (EU) 2021/404 glede seznama tretjih držav, iz katerih je dovoljen vstop proizvodov živalskega izvora v Unijo, ki izvirajo iz Unije in se vanjo vračajo iz tretje države ali z ozemlja, ter o spremembi Izvedbene uredbe (EU) 2021/405 glede seznama tretjih držav ali njihovih regij, iz katerih je dovoljen vstop proizvodov živalskega izvora in nekaterega blaga v Unijo, ki izvirajo iz Unije in se vanjo vračajo iz tretje države ali njene regije

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti členov 230(1), 238(3) in 239(3) Uredbe,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (2) ter zlasti člena 90, prvi odstavek, točki (a) in (e), ter členov 126(3) in 127(2) Uredbe,

ob upoštevanju naslednjega:

(1) Uredba (EU) 2016/429 določa pravila o boleznih živali, ki se prenašajo na živali ali ljudi, vključno z zahtevami za potrjevanje uradnih veterinarskih spričeval za različne premike živali, zarodnega materiala in proizvodov živalskega izvora, vključno z zahtevami za vstop v Unijo. Navedene zahteve v zvezi z vstopom živih živali, zarodnega materiala in proizvodov živalskega izvora v Unijo so podrobneje določene v Delegirani uredbi Komisije (EU) 2020/692 (3).

(2) Uredba (EU) 2017/625 določa pravila za izvajanje uradnega nadzora in drugih uradnih dejavnosti, ki jih pristojni organi držav članic izvajajo za zagotavljanje skladnosti s pravili iz člena 1(2), med drugim s pravili o varnosti hrane v vseh fazah proizvodnje, predelave in distribucije, zahtevah v zvezi z zdravjem in dobrobitjo živali ter živalskih stranskih proizvodih.

(3) Izvedbena uredba Komisije (EU) 2020/2235 (4) določa vzorce veterinarskih/uradnih spričeval in uradnih spričeval za vstop živali, proizvodov živalskega izvora, sestavljenih proizvodov, zarodnega materiala, živalskih stranskih proizvodov, kalčkov za prehrano ljudi in semen, namenjenih za proizvodnjo kalčkov za prehrano ljudi, v Unijo.

(4) Vendar Izvedbena uredba (EU) 2020/2235 ne vključuje nobenega vzorca spričevala, ki bi zajemal vstop navedenih proizvodov in blaga v Unijo, ki izvirajo iz Unije in se premikajo v tretjo državo ali na ozemlje ter se nato po raztovarjanju, skladiščenju in ponovnem natovarjanju premikajo nazaj v Unijo iz navedene tretje države ali z ozemlja. Zato je treba navedeno izvedbeno uredbo spremeniti za zagotovitev take vrste vzorca spričevala in v izogib nepotrebnim motnjam v trgovini v takih primerih.

(5) Člen 229 Uredbe (EU) 2016/429 zahteva, da morajo pošiljke živali, zarodnega materiala in proizvodov živalskega izvora, ki vstopajo v Unijo, prihajati iz tretje države ali z njenega ozemlja, območja ali iz njenega kompartmenta s seznama v skladu s členom 230(1) navedene uredbe.

(6) Delegirana uredba (EU) 2020/692 dopolnjuje Uredbo (EU) 2016/429 glede zahtev za zdravstveno varstvo živali za vstop pošiljk živali, zarodnega materiala in proizvodov živalskega izvora iz tretjih držav, z njihovih ozemelj ali območij ali, v primeru živali iz akvakulture, iz njihovih kompartmentov v Unijo. Člen 3, prvi odstavek, točka (a), Delegirane uredbe (EU) 2020/692 določa, da pošiljke živali, zarodnega materiala in proizvodov živalskega izvora, ki spadajo na njeno področje uporabe, lahko vstopijo v Unijo le, če prihajajo iz tretje države, z njenega ozemlja ali območja ali iz njenega kompartmenta s seznama za določene vrste živali, zarodnega materiala in proizvodov živalskega izvora v skladu z zahtevami za zdravstveno varstvo živali iz navedene delegirane uredbe.

(7) Izvedbena uredba Komisije (EU) 2021/404 (5) določa sezname tretjih držav, njihovih ozemelj ali območij ali, v primeru živali iz akvakulture, kompartmentov, iz katerih je dovoljen vstop navedenih vrst in kategorij živali, navedenih kategorij zarodnega materiala in proizvodov živalskega izvora, ki spadajo na področje uporabe Delegirane uredbe (EU) 2020/692, v Unijo.

(8) Priloga XXII k Izvedbeni uredbi (EU) 2021/404 določa seznam tretjih držav, iz katerih je dovoljen vstop pošiljk živali, zarodnega materiala ali proizvodov živalskega izvora, ki izvirajo iz Unije in se po prevozu prek tretje države ali ozemlja vanjo vračajo. Navedeno prilogo bi bilo treba spremeniti, da se navedejo tretje države ali ozemlja, s katerih je dovoljen vstop pošiljk proizvodov živalskega izvora v Unijo, ki izvirajo iz Unije in ki se po skladiščenju v navedenih tretjih državah ali na navedenih ozemljih premaknejo nazaj v Unijo, ter da se določijo posebni pogoji, ki morajo biti v takih primerih izpolnjeni.

(9) Uredba (EU) 2017/625 določa tudi, da lahko pošiljke nekaterih živali in blaga vstopijo v Unijo samo iz tretje države ali njene regije, navedene na seznamu, ki ga v ta namen pripravi Komisija.

(10) Delegirana uredba Komisije (EU) 2019/625 (6) dopolnjuje Uredbo (EU) 2017/625 glede pogojev za vstop pošiljk nekaterih živali in blaga, namenjenih za prehrano ljudi, v Unijo iz tretjih držav ali njihovih regij za zagotovitev njihove skladnosti z ustreznimi zahtevami, določenimi v pravilih iz člena 1(2)(a) Uredbe (EU) 2017/625, ali zahtevami, ki so priznane vsaj kot enakovredne.

(11) Izvedbena uredba Komisije (EU) 2021/405 (7) določa sezname tretjih držav ali njihovih regij, iz katerih je dovoljen vstop proizvodov živalskega izvora in nekaterega blaga v Unijo, ki dopolnjujejo sezname iz Izvedbene uredbe (EU) 2021/404. Za dovolitev vstopa proizvodov živalskega izvora v Unijo, ki ne spadajo na področje uporabe Delegirane uredbe (EU) 2020/692, bi bilo treba Izvedbeno uredbo (EU) 2021/405 spremeniti tako, da se navedejo tretje države ali regije, iz katerih je dovoljen vstop pošiljk teh proizvodov živalskega izvora in nekaterega blaga v Unijo, ki izvirajo iz Unije ter ki se po skladiščenju v navedenih tretjih državah ali na ozemljih premaknejo nazaj v Unijo in izpolnjujejo pogoje iz Delegirane uredbe (EU) 2019/625.

(12) Izvedbene uredbe (EU) 2020/2235, (EU) 2021/404 in (EU) 2021/405 bi bilo zato treba ustrezno spremeniti.

(13) Zaradi pravne varnosti bi morala ta uredba začeti veljati čim prej.

(14) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Izvedbena uredba (EU) 2020/2235 se spremeni: (1) med člena 30 in 31 se vstavi naslednji člen 30a: „Člen 30a Vzorec veterinarskega/uradnega spričevala za vstop proizvodov živalskega izvora in nekaterega blaga v Unijo, ki izvirajo iz Unije, se premikajo v tretjo državo ali na ozemlje ter se po raztovarjanju, skladiščenju in ponovnem natovarjanju v navedeni državi ali na ozemlju premikajo nazaj v Unijo Veterinarsko/uradno spričevalo iz člena 1(3), točka (b)(i), ki se uporablja za vstop proizvodov živalskega izvora in nekaterega blaga v Unijo, ki izvirajo iz Unije, se premikajo v tretjo državo ali na ozemlje ter se po raztovarjanju, skladiščenju in ponovnem natovarjanju v navedeni tretji državi ali na ozemlju premikajo nazaj v Unijo, ustreza vzorcu STORAGE-TC-PAO, sestavljenem v skladu z vzorcem iz Priloge III, poglavje 53.“; (2) Priloga III se spremeni v skladu s Prilogo I k tej uredbi.

Člen 2 Priloga XXII k Izvedbeni uredbi (EU) 2021/404 se spremeni v skladu s Prilogo II k tej uredbi.

Člen 3 Med člena 26 in 27 Izvedbene uredbe (EU) 2021/405 se vstavi naslednji člen 26a: „Člen 26a Seznam tretjih držav, iz katerih je dovoljen vstop proizvodov živalskega izvora in nekaterega blaga v Unijo, ki izvirajo iz Unije, se premikajo v tretjo državo ali njeno regijo ter se po raztovarjanju, skladiščenju in ponovnem natovarjanju v navedeni državi ali njeni regiji premikajo nazaj v Unijo Pošiljkam proizvodov živalskega izvora in nekaterega blaga, ki izvirajo iz Unije, se premikajo v tretjo državo ali njeno regijo ter se po raztovarjanju, skladiščenju in ponovnem natovarjanju v navedeni tretji državi ali njeni regiji premikajo nazaj v Unijo, se vstop v Unijo dovoli le, če prihajajo iz tretje države ali njene regije, iz katerih je dovoljen vstop v Unijo v skladu s Prilogo XXII k Izvedbeni uredbi (EU) 2021/404 in so navedene v Sklepu 2011/163/EU.“.

Člen 4 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 10. septembra 2021 Za Komisijo predsednica Ursula VON DER LEYEN

(1) UL L 84, 31.3.2016, str. 1.

(2) UL L 95, 7.4.2017, str. 1.

(3) Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).

(4) Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).

(5) Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).

(6) Delegirana uredba Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).

(7) Izvedbena uredba Komisije (EU) 2021/405 z dne 24. marca 2021 o določitvi seznamov tretjih držav ali njihovih regij, iz katerih je dovoljen vstop nekaterih živali in blaga, namenjenih za prehrano ljudi, v Unijo v skladu z Uredbo (EU) 2017/625 Evropskega parlamenta in Sveta (UL L 114, 31.3.2021, str. 118).